 Ṣe àpilẹkọ àkòrí fún àwọn ọrọ wọnyí: Arsenal tó ti wá fẹ di lemọ-lemọ yìí ti ń mú ìríwísí ọtọọtọ wá. Níbi tí ọrọ yìí dé dúró báyìí, àwọn ọmọ ẹgbẹ náà lóríṣiríṣi ló ti ń fi ìbínú hàn sí bí wọn ti ṣe ń fojú ẹgbẹ wọn gbolẹ ní gbogbo ìgbà. Ọrọ táa ń wí yìí  ta bá ará ilé ó ta bárá oko. Kódà, ó fọwọ kan ààrẹ orílẹ-èdè Rwanda, Paul Kagame lẹmǐ débi pé  ó fi àìdùnú rẹ hàn sí bí ẹgbẹ náà ṣe fìdí rẹmi lọjọ kiní sáà bọọlù tuntun Premiership ilẹ Gẹẹsì. Kagame jẹ alátìlẹyìn ẹgbẹ agbábọọlù Arsenal ti orílẹ-èdè rẹ náà sì ń ṣagbátẹrù ẹgbẹ náà. Ẹgbẹ agbábọọlù Brentford tó ṣẹṣẹ ń darapọ mọ líìgì Premiership lẹyìn ọdún mẹrìnléláàádọrin ló da bàǹtẹ ìyà góòlù méjì sí òdo fún Arsenal. Láti ìgbà tí Arsenal àti Rwanda ti jọ dòwò pọ, ìbáṣepọ náà kò tíì ṣèbí ení so èso rere lórí pápá. Lọdún 2018 ni Rwanda ṣagbátẹrù Arsena pẹlú owó tó wọ mílíọnù méjìlélógójì Dọlà tí wọn sì kọ Visit Rwanda sí ara jẹsí Arsenal. Lẹyìn ìfẹsẹwọnsẹ tó wáyé lọjọ Ẹtì, Kagame kọ sójú òpó Twitter rẹ pé àwón kò lè faramọ àìmọọṣe ẹgbẹ yìí. Ó ní ẹgbẹ agbábọọlù ní láti mú ọkàn pé àwón yóò máa borí ní gbogbo ìgbà ni. Ààrẹ Kagame ní ó yẹ kí wọn ṣe àgbékalẹ ìlànà tí yóò so èso àti pé kò tọ kí àwọn alátìlẹyìn ẹgbẹ máa fara da àṣìṣe ní gbogbo ìgbà. : Àwọn àkòrí ìdojúkọ láàrín Brentford àti Arsenal: Fòní kú fọla dìde Arsenal dojú ṣú Ààrẹ Rwanda, ó ní kí wọn wá ǹkan ṣe. 